Tħabbret il-lista taċ-Ċelebrazzjonijiet liturġiċi li se jmexxi l-Arċisqof Charles J. Scicluna matul ix-xahar ta' Ottubru 2017. Il‐Ġimgħa 13 ta' Ottubru 2017 , fis‐6:00 p.m., f'għeluq iċ-ċentinarju mid‐dehriet ta' Fatima, l‐Arċisqof Charles J. Scicluna jmexxi pellegrinaġġ mill‐Knisja Parrokkjali tal‐Kunċizzjoni, il‐Ħamrun, sal‐Knisja Parrokkjali tal‐Madonna ta' Fatima, Gwardamanġa. Wara, Monsinjur Arċisqof jiċċelebra Quddiesa. Il‐Ħadd 15 ta' Ottubru , fil‐5:00 p.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fil‐Parroċċa tal‐Gudja. Is‐Sibt 21 ta' Ottubru , fl‐4:30 p.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fil‐Parroċċa ta' Marsaskala. Il‐Ħadd 22 ta' Ottubru , fid‐9:00 a.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fil‐Parroċċa San Ġużepp Ħaddiem, Birkirkara. Fl‐4:00 p.m., Monsinjur Arċisqof jamministra s‐Sagrament tal‐Griżma tal‐Isqof lill‐adolexxenti fil‐Parroċċa ta' Marsaskala. L‐Erbgħa 25 ta' Ottubru , fl‐10:00 a.m., Monsinjur Arċisqof jiċċelebra Quddiesa mal‐Forzi Armati ta' Malta, fil‐Konkatidral ta' San Ġwann, il‐Belt Valletta. Il‐Quddiesa ser tixxandar 'live' fuq il‐Youtube Channel tal‐Knisja f'Malta.
Ċelebrazzjonijiet liturġiċi mmexxija mill-Arċisqof Charles J. Scicluna matul Ottubru 2017